Vermont este un stat al Statelor Unite ale Americii localizat în zona nord-estică a SUA, tradițional c… La selectare, va fi adăugat conținut nou deasupra zonei actuale de focalizare

Vermont este un stat al Statelor Unite ale Americii localizat în zona nord-estică a SUA, tradițional cunoscută sub numele de New England. După ce a fost un stat independent între 1777 și 1791, sub numele de Vermont Republic, Vermont s-a alăturat Uniunii ca cel de-al paisprezecelea stat al acesteia la 4 martie 1791. Statul este al 45-lea ca suprafață, cu o suprafață de 23.958 km² și cu o populație preponderent rurală, de 608.827 de locuitori, situându-se pe locul al 49-lea din 50 de state. Fiind singurul stat al Noii Anglii fără acces la Oceanul Atlantic, Vermont este notabil pentru ai săi Munții Verzi, situați în partea sa de vest și pentru Lacul Champlain în nord-vest. Se învecinează cu statele americane Massachusetts la sud, New Hampshire la est și New York la vest, respectiv cu provincia canadiană Quebec la nord.